รับมือการแพร่ระบาดโควิด-19 หลังเทศกาลปีใหม่ ย้ำประชาชนทำงานที่บ้านตรวจ ATK
นายแพทย์เฉวตสรร นามวาท ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค กระทรวงสาธารณสุข กล่าวว่า ได้จัดมาตรการรองรับการเดินทางหลังเทศกาลปีใหม่เพื่อความเสี่ยงการแพร่กระจายเชื้อโควิด-19 ขอความร่วมมือหน่วยงานภาคเอกชน WFH ให้ได้มากที่สุด เช่นเดียวกับภาครัฐ ขณะที่ประชาชนที่เดินทางกลับภูมิลำเนา หรือท่องเที่ยวขอตรวจ ATK และสังเกตอาการ สำหรับการเตรียมพร้อมรับมือด้านสาธารณสุขประเมินการเพิ่มเตียงไว้ประมาณร้อยละ 10 - 20 และสามารถขยายเพิ่มได้อีกร้อยละ 80 หรือเพิ่มตามสถานการณ์ พร้อมๆ กับการเตรียมระบบการรักษาตัวที่บ้านและศูนย์ชุมชนสำหรับผู้ป่วยที่มีอาการไม่มากโดยเฉพาะสายพันธุ์โอมิครอน ซึ่งหลังจากนี้จะต้องติดตามสถานการณ์ผู้ติดเชื้ออย่างใกล้ชิดในช่วงสัปดาห์ที่ 2 ของเดือนนี้เป็นต้นไปอย่างไรก็ตาม นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้ย้ำให้ติดตามสถานการณ์และติดตามการดำเนินการจัดพื้นที่ของสถานประกอบการตามาตรการโควิด ฟรีเซตติ้ง ว่าดำเนินการได้รอบด้านเพียงใดโดยเฉพาะสถานบันเทิงที่ดัดแปลงเป็นร้านอาหารที่ต้องมีระบบบระบายอากาศที่ดี โดยประสานงานกับคณะกรรมการโรคติดต่อระดับจังหวัดในการเข้มงวดอย่างใกล้ชิด พร้อมกันนี้ยังเตียมนำข้อมูลการประเมินสถานการณ์ภาพรวมของการแพร่ระบาดเพื่อเสนอต่อ ศบค.ในการเลื่อนมาตรการเทสแอนด์โอออกไปซึ่งจะได้ความชัดเจนในสัปดาห์นี้